ทางม้าลายหน้าโรงพยาบาลประชาพัฒน์ (ปากซอยสุขสวัสดิ์ 36) ค่อนข้างไม่ปล่อยภัยมากครับ

1. เส้นทางม้าลายไม่ชัดเจน

2. ทางม้าลายอยู่ตรงกับตำแหน่งของเลนถนนที่มีการเว้าเข้าเพื่อให้รถเตรียม U-Turn พอดี ทำให้คนที่ขับรถมาไม่สามารถมองเห็นคนที่ข้ามถนนมาจากอีกฝั่ง(จากฝั่งตรงข้าม รพ.ประชาพัฒน์)ได้ชัดเจน

3. เกาะกลางที่คั่นระหว่างทางม้าลายสองฝั่งทำให้ลำบากต่อคนแก่หรือผู้ป่วยที่ต้องนั่งรถเข็นเพื่อข้ามถนน เนื่องจากทางม้าลายนี้อยู่ตรงกับโรงพยาบาลและคลีนิกถึง 3 แห่ง (รพ.ประชาพัฒน์, รพ.บางปะกอก และ บางปะกอกโพลีคลีนิก) ทำให้มีผู้ป่วยที่ต้องใช้รถเข็นใช้ข้ามถนนอยู่เป็นประจำ

เข้าใจว่ามีเกิดอุบัติเหตุอยู่บ่อยจนปัจจุบันหน้าโรงพยายาลประชาพัฒน์มีการเอาป้ายไวนิลแผ่นใหญ่มากางเพื่อเตือนผู้ขับขี่ให้ระมัดระวังการข้ามถนนตรงนี้ ซึ่งจริงๆ ถ้ามีการปรับเปลี่ยนทางม้าลายตรงนี้อย่างจริงจังน่าจะช่วยให้ปลอดภัยได้มากขึ้นมากครับ (อาจจะเป็นการขยับตำแหน่งของทางม้าลายออกไปพร้อมกับตัดเกาะกลางบางส่วนออกเพื่อให้สะดวกกับผู้ที่นั่ง wheelchair ครับ)